

**REPUBLICA MOLDOVA CONSILIUL\_RAIONAL TELENEȘTI**

MD-5801, or.Teleneşti, str.31 August, 9 tel: (258)2-20-58, 2-26-50, fax: 2-24-50

[www.telenesti.md](http://www.telenesti.md), [consiliul@telenesti.md](mailto:consiliul@telenesti.md), [posta@telenesti.md](mailto:posta@telenesti.md)

**DECIZIE nr. 2/22**

din 07 aprilie 2017

**„Cu privire la alocarea unor mijloace financiare**

**pentru achitarea indemnizaţilor aleşilor**

**locali pentru an. 2017”**

În scopul planificării necesarului de cheltuieli la achitarea indemnizaţiilor consilierilor raionali pentru participarea la ședințele de lucru în anul bugetar 2016 ținînd cont de prevederile Deciziei Consiliului raional nr. 4/20 din 27.09.2012 „Cu privire la indemnizaţiile de consilier pentru participarea la şedinţele de lucru în cadrul Consiliului raional” şi examinând Decizia nr. 2/6 din 12.07.2007 „Cu privire la aprobarea Regulamentului privind constituirea şi funcţionarea Consiliului raional”, ţinînd cont de prevederile art. 23 al. (3), art. 25 al. (1 și 3) al Legii nr. 768 din 02.02.2000 privind statutul alesului local, avînd în vedere avizul pozitiv al Comisiei consultative pentru economie, buget şi finanţe, în temeiul art. 43 al. (2), art. 46 al Legii nr. 436-XVI din 28.12.2006 privind administrația publică locală, Consiliul raional,

**DECIDE:**

1. Se alocă Aparatului Preşedintelui raionului mijloace financiare în sumă totală de 140 ( una sută patruzeci ) mii lei, pentru acoperirea cheltuielilor de acordare a indemnizaţiei pentru participarea consilierilor raionali, la 8 şedinţe de lucru ale Consiliului raional estimate pentru anul curent;

2. Mijloacele financiare prevăzute la pct. 1 al prezentei decizii vor fi alocate din soldul disponibil al bugetului raional.

În calitate de act justificativ pentru plata indemnizaţiilor nominalizate va servi borderoul cu prezenţa la şedinţele consiliului , întocmit de către Secretarul Consiliului raional.

3. Executarea prezentei decizii se pune în seama contabilului şef din cadrul Aparatului Preşedintelui raionului.

4. Controlul asupra executării deciziei date va fi exercitat de Președintele raionului.

**Preşedintele şedinţei Vladimir Stratulat**

**Secretarul Consiliului raional Sergiu Lazăr**